10 मिनट में 52 लाख का सफाई ठेका मंजूर
रविवारको हुई नगर परिषद बोर्ड की बैठक में विपक्ष के विरोध के बावजूद सिर्फ 10 मिनट में 51.94 लाख रुपए प्रतिमाह के सफाई ठेके को स्वीकृति दे दी गई। विपक्ष के पार्षद इस पर चर्चा कराना चाहते थे, लेकिन सभापति इसके लिए तैयार नहीं हुए। इसे लेकर विपक्ष ने नारेबाजी की। सुबह 11 बजे सदन में पहुंचते ही सभापति अशोक खन्ना ने सफाई ठेके पर स्वीकृति का प्रस्ताव रखा और कहा कि सफाई ठेके को जिन्हें स्वीकृति देनी है, वे हां कहें, नहीं देनी तो कहें। सभापति ने विपक्ष के नेता नरेंद्र मीणा से पूछा, आपका क्या कहना है? मीणा ने कहा कि वे चर्चा करना चाहते हैं। सभापति ने कहा, एजेंडे में एक ही बिंदु है। आपको सिर्फ हां या ना कहना है। निर्दलीय पार्षद अजय पूनिया ने कहा कि वर्तमान ठेकेदार ने परिषद पर केस लगा रखे हैं, उन पर तो बातचीत कर ली जाए। सभापति ने कहा कि इस पर बाद में विचार करेंगे। पहले ठेके पर स्वीकृति पर फैसला हो जाए। इसके बाद विपक्ष ने विरोध शुरू कर दिया। भाजपा के बहुमत वाले बोर्ड में सत्तापक्ष के पार्षदों ने हाथ खड़े कर सफाई ठेके को स्वीकृति दे दी। इसके बाद सभापति खन्ना उठकर चल दिए, लेकिन कुछ देर में वापस भी आए। फिर भाजपा के एक पार्षद ने सभापति से बातचीत की। इसके बाद सभापति सदन से बाहर चले गए। इस दौरान विपक्ष ने नारेबाजी की। सभापति कक्ष के सामने भी नारे लगाए।
ठेकेके लिए दो बार निविदा हुई : नगरपरिषद में सफाई ठेका देने के लिए दो बार निविदाएं हुई दूसरी बार में दो निविदा आई। इनमें कम दर के कारण हरियाणा की कंपनी को ठेका मिला। पहली बार हुई निविदा को तकनीकी आधार पर अमान्य कर दिया गया था। इसके बाद नए ठेके की प्रक्रिया शुरू हुई। शेष| पेज 14
ठेकेमें आई दो निविदाएं इतनी दर
श्री श्याम एसोसिएट, जींद(हरियाणा)- 51.94 लाख प्रति महीना
मै. त्रिमूर्ति एंटरप्राइजेज, अलवर - 67.71 लाख प्रति महीना
नए और वर्तमान ठेके में अंतर
नया सफाई ठेका- 51.94 लाख रुपए प्रतिमाह, इसमें मजदूरी राशि, ईएसआई, ईपीएफ सब कुछ शामिल।
वर्तमान में सफाई ठेके पर खर्च- 56.39 लाख रुपए प्रतिमाह
प्रतिमाह कम खर्च होगा- 4.45 लाख रुपए
क्या कहते हैं विपक्ष के नेता
सफाई का मुद्दा था। बोर्ड पक्ष का बहुमत है, पास तो वैसे भी हो जाता। विपक्ष चाहता था कि ठेके में कोई खामी नहीं रहे। हम व्यवस्थित तरीके से सफाई पर बात करना चाहते थे, पर ऐसा नहीं हुआ। भाजपा का बोर्ड ठेका देने में उतावलापन इसलिए दिखा रहा था कि उसका भ्रष्टाचार खुल नहीं जाए। चर्चा होती तो भाजपा के कई नेताओं की कलई खुल जाती।
नरेंद्र मीणा, नेता प्रतिपक्ष।
प्र. ठेका देने में इतना उतावलापन क्यों?
खन्ना-सफाई ठेके में वर्तमान से भी कम दर आई है। बैठक में एकमात्र बिंदु सफाई पर सहमति देने या ना देने का था। सहमति मिलने के बाद बैठक समाप्त कर दी।
प्र.बहुमत होने के बावजूद बोर्ड पक्ष किसी भी बात पर चर्चा करने से क्यों बचता है?
खन्ना: बचने जैसी कोई बात नहीं है। हम विकास चाहते हैं। विपक्ष रोकना चाहता है।
प्र.विपक्ष ठेके में भ्रष्टाचार का आरोप लगा रहा है?
खन्ना-भ्रष्टाचार होता तो ठेके में दर कम नहीं आती।
सफाई ठेके का विवरण
{मौजूदा मूल ठेका दिया था- 43.37 लाख रुपए प्रतिमाह में
{ एक जनवरी 2017 से ठेका शर्तों के अनुसार बढ़ी राशि-4.33 लाख महीना, क्योंकि ठेका 13 अक्टूबर 2016 को समाप्त होना था। फिर 3 माह उसी राशि में काम करना था। बाद में 10%राशि बढ़ानी थी।
{ नए ठेके में सफाईकर्मी- 550
{ वर्तमान में सफाई कर्मी- 450
{ नए ठेके के सफाईकर्मी काम करेंगे- 45 वार्डों में, शेष 5 वार्डों में नप के स्थाई सफाई कर्मचारी काम करेंगे।
{ वर्तमान ठेके के सफाईकर्मी काम कर रहे हैं- 38 वार्डों में, 12 में नप के सफाई कर्मचारी।
{ कब समाप्त होगा वर्तमान ठेका- 13 अप्रैल 2017 को
{ नया ठेका- 14 अप्रैल 2017 को होगा शुरू।
ठेके को सहमति देने का प्रस्ताव रखते सभापति और विरोध करते कांग्रेस के सदस्य।
hin_Deva hin_Deva hin_Deva hin_Deva awa_Deva hin_Deva mag_Deva hin_Deva hin_Deva hin_Deva hin_Deva hin_Deva mar_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva mag_Deva bho_Deva bho_Deva bho_Deva awa_Deva awa_Deva hin_Deva